जोधपुर- जिला प्रभारी मंत्री 2 दिन में करेंगे 8 शिलान्यास और लोकार्पण
जिला प्रभारी, उद्योग एवं खेल मंत्री गजेंद्रसिंह खींवसर दो दिवसीय यात्रा पर 30 दिसंबर को जोधपुर आएंगे। दो दिन में वे शहर एवं ग्रामीण क्षेत्र में आठ शिलान्यास और लोकार्पण कार्यक्रम में शिरकत करेंगे। वे बुधवार को जालोर जिले के भीनमाल से दोपहर बाद जोधपुर पहुंचेंगे तथा अपराह्न साढ़े चार बजे गौरवपथ सांगरिया का लोकार्पण करेंगे। शाम पांच बजे अल्पसंख्यक बालिका हाॅस्टल का शिलान्यास करने के बाद शाम 5:30 बजे एमडीएमएच में 3.5 करोड़ की लागत से बनने वाले गुर्दा प्रत्यारोपण सुविधा के लिए भवन विस्तार कार्य की आधारशिला रखेंगे।
इनकार्यक्रमों में भी शरीक होंगे: जिलाप्रभारी मंत्री 31 दिसंबर को सुबह 11 बजे 1.6 करोड़ की लागत से निर्मित ओसियां उपखंड के नौसर पड़ासला तक सड़क का लोकार्पण करेंगे। वे दोपहर 12 बजे फलौदी उपखंड के गौरवपथ आऊ सड़क का लोकार्पण करके दोपहर 2 बजे भोपालगढ़ क्षेत्र में पचास लाख रुपए की राशि से निर्मित ग्रामीण गौरव पथ पालड़ी राणावता का लोकार्पण करेंगे। दोपहर 3 बजे पीपाड़ में 175 लाख की राशि से बनवाए गए तहसील कार्यालय भवन का लोकार्पण करने के बाद डांगियावास में उप तहसील भवन का लोकार्पण करेंगे।
hin_Deva hin_Deva hin_Deva